Shwe Man, Thein Sein, Aung San Su Kyi and Tatmadaw
Shwe Man.... shi gaw hpyen dap kaw na sa wa ai. Lutdaw kaw masha kaba byin wa ai. president byin mayu ai wa re. hpyen dap hpe mung shawa masha yawng yawng n ju ai majaw, hpyen dap kaw na masha kaba ni a shawng lam nau n kaja ai hpe shi mu ai. dai majaw, shawa masha yawng ra ai Aung San Su Kyi hte pawng na, shawa masha yawng ra wa na hku galaw mayu ai. shi president byin ra ai rai tim, Thein Sein byin mat ai majaw, myit n pyaw ai. matai htang ai hku na, shi Lutdaw hpe jai lang let Thein Sein hpe a dawt ai. Thein Sein gaw du na ra lata poi hta n shang lawm sana re... ngu na shiga shapoi ai. dai majaw, Thein Sein hte hpyen tai wa ai.
Thein Sein.....shi mung hpyen dap kaw na sa wa ai. Than Shwe wa shara jaw ai majaw president byin wa ai. masha yawng hkrit, nju ai hpyen dap a hpun palawng hpe hpun ai kaw na, civilian hpun palawng de gale na mungkan ting lu shinggrup wa ai. hpyen dap kaw na masha kaba tai ai hta na, hpyen dap shinggan de na masha kaba tai ai 'freedom' hpe grau ra wa ai. president shara matut la mayu ai. shi gaw ya ten na hpyen dap masha kaba ni hte mung masa htuk hkra naw ganawn taw ai majaw, hpyen dap mung shi hpang de naw lawm taw ai. Shwe Man gaw hpyen dap na sa wa tim, hpyen dap hte nau magyep nkap wa ai majaw mang hkang byin wa ai. Thein Sein gaw Aung San Su Kyi hpe lawu grit shara kaw sha tawn na ganawn mayu ai. Shwe Man gaw Su Kyi hpe 'sarama kaba' shara kaw jaw na ganawn mayu ai. Shwe Man wa lutdaw na 'power' hpe lang na Thein Sein government hpe sumri gyit wa ai majaw, Lutdaw group hte president's office ni power struggle byin wa ai.
Aung San Su Kyi.....mung shawa masha law malawng shi hpe ra ma ai. hpyen dap kaw na 'masha law malawng mung shi hpe ra ai. hpyen dap kaw na shagan lawlaw kap ai ni sha shi hpe nra ai. hpa majaw nga yang Su Kyi lung wa yang, hpyen dap masha kaba ni shi npu taw ra na re. Su Kyi hte Shwe Man pawng na Thein Sein hte hpyen dap hpe a dawt wa nga ai.
Tatmadaw..... hpyen dap kaw power nga ai masha kaba ni jum tek da ai. mung shawa a mai kaja ai hpe n tam ai. ti nang na sumpu tit wa na, jinghku ni lu su wa na hpe sha yu ai. hpaga n chye ga, bawnu n rawng ai majaw, cronies ni a lata de hpaga yumga ga na lit hpe tsep kawp jaw kau ai. cronies ni hte jawm garan sha ai ga re. Thein Sein gaw ya du hkra hpyen dap a 'status quo' hpe n sa hkra ai majaw, hpyen dap na masha kaba ni Thein Sein hpe ra ma ai. hpyen dap hpe sa hkra yang, Thein Sein mung yak wa na re majaw, hpyen dap hte Thein Sein gaw 'shan hkau hpa' ganawn nga ai.
Jahtum......Shwe Man a position gaw aw njau, le njau re ai majaw, shara shamat na ra ai. Hpyen dap hpe shi shingdu gayin kau ai. Lutdaw a n gun, power hpe mung n lu shaja ai. Su Kyi hte mung madang grai tsaw ai hku nlu ganawn ai. Thein Sein + Hpyen dap na du kaba ni Vs Su Kyi + shawa masha law malawng n gun gang hkat na a ten rai sai. Shwe Man hte Lutdaw na n gun mat mat sai. Tatmadaw backed Thein Sein hte pro demo group ni fight na aten rai sai.
Ngai na ningmu sha re.
- Htung La Ngai ka taw ai laman shiga update ni lung wa ai. ngai ka da ai hku byin wa nga ai. shiga ni matut la yu ga...
Like · Reply ·
Htung La Follow Up News- ၾကံ့ခုိင္ေရးပါတီ ေခါင္းေဆာင္ပုိင္းအေျပာင္းအလဲျဖစ္
- ===========================================
- အာဏာရ ျပည္ေထာင္စုၾက့ခုိင္ေရး ႏွင့္ဖြံ႕ျဖဳိးေရးပါတီဥကၠဌ ဦးေရႊမန္း ၊ အတြင္းေရးမႉး ဦးေမာင္ေမာင္သိမ္းတို႔ကုိ သမၼတဦးသိန္းစိန္ကုိေထာက္ခံေသာ ဦးေဌးဦး ၊ဦးစိုးသာတုိ႔ကဦးေဆာင္ ဖယ္ရွားလုိက္ျခင္းျဖစ္သည္။ ပါတီဗဟုိအလုပ္အမႈေဆာင္ အဖြဲ႕မွာလည္း အသစ္ျပန္လည္ ဖြဲ႕စည္းမည္ျဖစ္သည္။
hau_Latn kac_Latn kac_Latn kac_Latn kac_Latn kac_Latn kac_Latn kac_Latn eng_Latn eng_Latn unk mya_Mymr